钦定古今图书集成/明伦汇编/氏族典/第067卷 > 朱修之
## 钦定古今图书集成/明伦汇编/氏族典/第067卷 > 朱修之

按《宋书朱修之传》，“修之字恭祖，义兴平氏人也。自州
主簿迁司徒从事中郎，随到彦之北伐。彦之回，留修
之戍滑台，遂陷于魏。拓拔焘嘉其守节，以为侍中，妻
以宗室女。修之潜谋南归，奔冯弘。时魏屡伐弘，或说
弘遣修之归求救，遂遣之泛海至东莱。元嘉九年，至
京邑，以为黄门侍郎，累迁雍州刺史。孝武初，为宁蛮”
校尉，加都督。南郡王义宣反，檄修之举兵。义宣败，以
功封南昌县侯。修之治身清约，凡所赠贶，一无所受，
惟以抚纳群蛮为务。征为左民尚书，转领军将军。去
镇，秋毫不犯。然性俭克，少恩情。后坠车折脚，辞尚书，
领太仆，卒。